Основната разлика между двата вида VPS услуги са включените функции и допълнителната помощ от хоста. Стандартните услуги ти предоставят максимален контрол върху сървъра, който да конфигурираш по свое желание. Хостинг доставчикът е отговорен само за първоначалната настройка, което прави услугата най-подходяща за опитни разработчици и системни администратори. При управляемия VPS, хостинг доставчикът винаги ще е на твое разположение. Можеш да разчиташ на него за всичко - от настройката на хардуера и софтуера, до поддръжката, актуализациите и разрешаването на различни по естество проблеми. Този вид хостинг е най-предпочитан от стартиращи фирми и малки и средни предприятия.